CELEX: 32006R0437
Language: hr
Date: 2006-03-16 00:00:00
Title: Uredba Komisije (EZ) br. 437/2006 od 16. ožujka 2006. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               232
            
         32006R0437
   
               L 080/3
            
            
               SLUŽBENI LIST EUROPSKE UNIJE
            
            
               16.03.2006.
            
         
      UREDBA KOMISIJE (EZ) br. 437/2006
   od 16. ožujka 2006.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1., točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, na temelju razloga navedenih u stupcu 3.
            
         
               (4)
            
            
               Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu koje nisu u skladu s ovom Uredbom, i to tijekom razdoblja od 60 dana.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Pridržavajući se mjera na snazi u Zajednici koje se odnose na sustave dvostruke provjere te na prethodni i naknadni nadzor Zajednice tekstilnih proizvoda pri uvozu u Zajednicu, obvezujuće tarifne informacije koje izdaju carinska tijela država članica koje nisu u skladu s ovom Uredbom mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od 60 dana.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 2006.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 267/2006 (SL L 47, 17.2.2006., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 648/2005 Europskog parlamenta i Vijeća (SL L 117, 4.5.2005., str. 13.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Jednobojna lagana odjeća od pletenine od umjetnih vlakana (90 % pređa poliamida, 10 % pređa elastomera) namijenjena za prekrivanje donjeg dijela tijela, od struka do sredine bedara, koja obuhvaća svaku nogu pojedinačno, s otvorom na prednjoj strani, bez ikakvog kakvog načina zatvaranja i bez otvora u struku. Odjeća ima elastični pojas i porubljene krajeve nogavica.
               S obje strane odjevnog predmeta našiveni su džepovi, pričvršćeni pomoću patentnog zatvarača, koji sadrže skidljive ovalne umetke serijske proizvodnje. Umeci su izrađeni od tvrde plastike s vanjske strane i obloženi pjenom s unutarnje strane. Oblikovani su za zaštitu bokova od ozljeda u slučaju pada. Ublažavaju udarce u području boka.
               (Muške donje gaće)
               (Vidjeti fotografije br. 636. A + B + C) (1).
            
            
               6107 12 00
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature, prvim stavkom napomene 9. uz poglavlje 61. i tekstom oznaka KN 6107 i 6107 12 00.
               Umeci su oblikovani za sprečavanje ozljeda bokova u slučaju pada. Stoga se odjevni predmet ne može razvrstati u tarifni broj 9021 kao „ortopedsko pomagalo”, jer umeci ne sprečavaju deformacije tijela niti podržavaju ili drže dijelove tijela u smislu prvog stavka napomene 6. uz poglavlje 90.
               Proizvod nema bitnu značajku robe obuhvaćene poglavljem 90., tj. „visok stupanj dovršenosti i visoku preciznost” u načinu rada (vidjeti paragraf 37. presude Europskog suda u spojenim predmetima C-260/00 do C-263/00 od 7. studenoga 2002. i također prvi stavak Napomene s objašnjenjem HS-a poglavlju 90., općenito, dio (I.)).
               Štoviše, umeci nisu izrađeni po mjeri, niti su prilagodljivi da pristaju uz poseban oblik osobe koja ih nosi, što odjevni predmet čini „običnim proizvodom” pa se kao takav isključuje iz tarifnog broja 9021 na temelju paragrafa 37. gore navedene presude.
               Ovo je složeni proizvod koji se sastoji od tekstilnih donjih gaća i plastičnih umetaka. Oblikovan je kao donje gaće koje također pružaju zaštitu od određenih ozljeda. Dakle, u smislu Općeg pravila 3. (b), bitan značaj daju donje gaće, a ne umeci.
               Odjevni predmet se razvrstava kao muški odjevni predmet ili odjevni predmet za dječake u smislu prvog stavka napomene 9. uz poglavlje 61. jer njegov izrez (naročito poseban oblik otvora s prednje strane) jasno ukazuje da je odjevni predmet oblikovan za muškarce.
            
         
      
   
      
   
      
   
      (1)  Fotografije su isključivo ilustrativne prirode.